Hêrişê îşxalî yê dewleta tirke yê vera Herêmanê Pawitişî yê Medya dewam kenê. HPGyî da zanayene ke warê Werxelê yê herêma Avaşînî de 12 îşxalkerî hetê gerîlayanê HPG û YJA Starî ra ameyî kiştene.
Merkezê Îrtîbatî û Çapemenîye yê HPGyî derheqê xoverdayîşê ke Avaşîn de vera artêşa tirke yeno dayene de nê vatî: ''18ê nîsane de saete 9:40 de îşxalkeranê ke waştêne warê Werxelê yê Avaşînî de avêr şirê hetê hêzanê ma ra bi çekanê ferdîyan û bombayanê destî ameyî pirodayene. Pêkewtişan de 12 îşxalkerî ameyî kiştene.''
